LidanRubinov/Halacha-QA huggingface dataset:
שאלה: אכילת מוצרים לפני רכישתם: האם ניתן לתת לילד קטן לאכול חטיף בסופר ולשלם עליו בסיום הקניה (לאחר שהחטיף נאכל)?
תשובה: תשובה בקצרה: הדין תלוי בדעת בעל הבית, ומן הסתם אינו מרשה לאכול או להשתמש במוצר לפני ששולם עליו אלא אם כן שאלת אותו בפירוש והוא ענה לך שאינו מקפיד בדבר. המקור לדבר הוא השו"ע בחו"מ סימן שנ"ט, שהרי העובר על דעת הבעלים הוא גזלן, והשו"ע פסק שם שאפילו מי שגוזל על מנת לשלם עובר על איסור גזל. תשובה בהרחבה: כדוגמא לעניין, שוחחתי עם סגן מנהל סניף רמי לוי בשער בנימין והוא אמר לי שהם בשום פנים ואופן לא מרשים שיעשו דבר כזה, והוסיף שדבר זה אינו מקובל גם במקומות אחרים. סירובם הוא מכמה סיבות. ראשית, ישנה מראית עין ואנשים שאינם הגונים יכולים ללמוד שהתנהגות כזו מותרת ולנצל את הפירצה ולאכול ולא לשלם. ובאמת מדי פעם העובדים מוצאים אריזות ריקות מושלכות ברחבי החנות. לעיתים אף אנשים ישרים נכשלים בזה, משום ששוכחים שלקחו או ששוכחים כמה חטיפים פתחו וזוכרים לשלם רק על חלקם. כאשר לקופה מגיע לקוח ומעביר בין השאר אריזה ריקה כבר אין מה לעשות ולא אומרים לו שום דבר, אך לכתחילה ההנהלה אינה מתירה דבר כזה. הערתי לו שלכאורה ישנה סברא הפוכה, שהרי ניתן לומר שלעיתים זהו אינטרס של ההנהלה להתיר דבר כזה, כגון: שבא לקוח הורה לילדים קטנים והם קצת 'נודניקים' ובכדי להשקיטם על מנת שיוכל להמשיך בקניות ביותר נחת, קונה ההורה חטיף ופותח אותו ונותן לילדיו לאכול, כמובן על מנת לשלם עליו בקופה. אולם סגן המנהל לא הסכים, ואמר שלמרות שיתכן שהדבר נכון, הם לא רוצים להתיר דבר כזה משום הפירצה והחששות הנ"ל. לכן כתבתי שהדין בדרך כלל הוא שאסור לפתוח אריזה קודם הת בקופה, אך כמובן אם נשאל הבעלים (או מישהו שמוסמך מטעמו ולא קופאית או סתם פקידת שירות לקוחות, אלא לפחות סגן או מנהל סניף) והתיר הדבר אז הדבר מותר. לסיום אוסיף הערה, שלאחר שהסתיימה השיחה בינינו, הקופאית ששמעה את מהלך השיחה הוסיפה ואמרה לי שהרבה פעמים מגיע לקוח ומעביר בקופה אריזה משומשת ומלוכלכת, והיא צריכה ליטול את האריזה הקרועה והמלוכלכת כדי להעביר את הקוד בקופה, ומלבד מה שמצריך מאמץ רב למצוא את הקוד המוטבע על גבי האריזה הקרועה, ידיה מתלכלכות ונגרם לה צער רב. לכן נראה מכל האמור, שהפותח אריזה ואוכל לפני שמשלם בקופה, מלבד איסור הגזל שיש בדבר מצד הבעלים, יתכן שגם עובר על בן אדם לחברו, ומה ששנוא עליך אל תעשה לחברך. הרב ניר אביב
שאלה: חלב גלש על כיריים חשמליות: חלב רתח וגלש על כיריים חשמליות. א. האם צריך להכשירן? ב. אם כן- כיצד? ג. אם כן- האם צריך להכשיר גם את המבער של הכירה שלא עבדה באותו הזמן? (הנחתי עליה את הכלי עם החלב שגלש והכירה קצת התלכלכה בחלב).
תשובה: לנקות היטב. רק בפסח גם מלבנים.
שאלה: שלא עשני גויה: מדוע מברכים בברכות השחר "ברוך. שלא עשני גויה" ולא ברוך.שעשני יהודייה?
תשובה: הברכה באופן חיובי היא כאילו שאנו אומרים שטוב שאנו יהודים משום שאנו מצליחים לעמוד במשימה הגדולה להוציא את כל הכוחות הגדולים שבנו. הברכה היא בעיקר על הפוטנציאל לכן נאמרת בלשון שלילית, כלומר: ברכה שהקב"ה לא מנע מאיתנו אפשרות להיות יהודים.
שאלה: הנאה ממעשה שבת של הוריי: בשבת ההיינו אצל הוריי, שהם חילונים, ופלטת השבת לא נפתחה, כנראה שלא כיוונו טוב את השעון שבת. אמא שלי, למרות שאשתי אמרה לה לא, הדליקה את הפלטה בשבת. מה שעשינו בסוף זה הורדנו את האוכל חיכינו שהוא יתקרר ואכלנו קר כדי לא להנות, האם עשינו ר? האם היינו צריכים לא לאכול בכלל? זה היה כרוך גם בצער של הוריי שרק ניסו לעזור.
תשובה: טוב עשיתם, כדי שלא להנות מחילול שבת.
שאלה: לדחות שבת בר מצווה: בני נולד בח בתשרי שנופל על יום חמישי. השבת הקרובה ביותר זה יום כיפור. אנו נוסעים לחו"ל למשך שבועיים לאחר מכן. האם הוא יכול להעלות לתורה בח תשרי ואת השבת חתן לדחות לאחר חזרתנו?
תשובה: אפשר לעלות לתורה ביום הבר מצווה. ואנו סוברים בזה כרוב הראשונים שלא צריכים שלוש עשרה שנים מעת לעת אלא אפילו אם נולד בצהרים נחשב גדול כבר מליל יום ההולדת כי מקצת היום ככולו. את שבת הבר מצווה אפשר לעשות כשיהיה נוח לכם.
שאלה: מורה בת בישיבה תיכונית: אני בת 21 רווקה ומסיימת, בעז"ה, תואר בחינוך בתנ"ך ומתמטיקה. הוצעה לי עבודה ללמד בישיבה תיכונית מתמטיקה. תחילה חששתי, אך היה חסר להם מורה והיועץ אמר לי שלא אמורה להיות בעיה כי יש בישיבה מורות, כך, שחתמתי חוזה לשנה. כעת,אני עובדת עם קבוצות של 4 תלמידים ופרטני כיתות ט- יא. אני מרגישה שזה לא כ"כ צנוע ומתאים, אך אני מרגישה לא נעים להפסיק. בנוסף, אמא שלי משכנעת אותי להמשיך באמירה שאין עם זה בעיה. נקודה נוספת שמשאירה אותי בעבודה זו היא המשכורת. אני עדיין סטודנטית, אבא שלי נפטר ואמא המפרנסת היחידה בבית. אני מאוד מתלבטת מה לעשות, אשמח לשמוע את דעת הרב בעניין. וערב טוב!
תשובה: תמשיכי עד סוף השנה. אף שאת צודקת שאין זה כל כך צנוע. ובעזרת ד' לשנה הבאה תמצאי עבודה יותר מתאימה. וכעת תשדלי ללמד באופן שהקשר עם התלמידים יהיה ענייני, רק מה שקשור ללימודים בלבד. כלומר, כמה שיותר צנוע. וד' יברך אותך ב
שאלה: קריאת ספר בחנות: האם לפני שקונים ספר מהחנות מותר לקרוא ממנו (בתוך החנות) או שמדובר בגזל? ואם מותר, אז כמה (ואולי מה מהספר אפשר לקרוא? הקדמה או חלקים אחרים)?
תשובה: אם אדם מתכוון לקנות את הספר יכול הוא לבדקו ככל מה שנדרש לו כדי לקנות את הספר. מקורות : הגמ' בבא בתרא פח,א ת"ר: הלוקח ירק מן השוק, ובירר והניח אפילו כל היום כולו - לא קנה ולא נתחייב במעשר, גמר בלבו לקנותו - קנה ונתחייב במעשר, להחזירו אי אפשר - שכבר נתחייב במעשר, ולעשרו א"א - שכבר מפחיתן בדמים, הא כיצד? מעשרו ונותן לו דמי מעשר. אטו משום דגמר בלבו לקנות, קנה ונתחייב במעשר? אמר רב הושעיא: הכא בירא שמים עסקינן, כגון רב ספרא, דקיים בנפשיה (תהלים ט"ו) ודובר אמת בלבבו. אומנם הסוגיה הזו עוסקת בעניין של קניה וזכייה בדבר שרק אם התכוון בלבו יש מידת חסידות לקנות זאת. אבל רואים שאדם יכול לברור ולהניח כל היום כולו ובלבד שהוא מתכוון לקנות היינו שיכול לבחון את הדבר כדי לקנות. אומנם אם אינו מתכוון לקנות יש להימנע מהדבר שהגמ' בעניין של הונאה בבא מציעא נח,ב רבי יהודה אומר: אף לא יתלה עיניו על המקח בשעה שאין לו דמים, שהרי הדבר מסור ללב, וכל דבר המסור ללב נאמר בו ויראת מאלהיך. היינו שאם אינו מתכוון לקנות אין סתם לעלעל בספר אלא אם כן המוכר מרשה.(אפשר לשאול את המוכר ובדר"כ המוכרים מרשים כי זה גורם לאדם לקנות).למרות שדין זה לא נפסק בשו"ע יש בזה לפחות ממידת חסידות. כמו כן השו"ע פוסק בסי' שעה ס' א : "אם הוא דבר שאין מי שמקפיד ביה שרי כגון ליטול מחבילה או מגדר לחצוץ בו שיניו ואף זה אוסר בירושלמי ממידת חסידות". היינו אם אין מקפידים בו אפשר אפי' לכלות את הדבר. ולקרוא בספר כדי לקנות בו ראינו שמותר ואין מקפידים בו ועוד שלא מכלה את הספר לכן ודאי שמותר לקרוא בספר בצורה מכובדת שלא הורסת את הספר אלא כמה שהקונה צריך כדי להחליט לקנות את הספר ובלבד שיכוון בלבו שרוצה באמת לקנות ולא לסקרנות לבלבד אא"כ המוכר מרשה. הרב אבישי חבר טוב
שאלה: למה לנשים אין אות?: רציתי לדעת מדוע רק לגברים יש אות בגופם? גבר יהודי שמגיע לגיל שמונה ימים מצווה למול את בשר עורלתו כאות בינינו ובין הקב"ה. וכן כאשר הוא מגיע לגיל 13 ויום אחד הוא מניח תפילין, גם כן לאות בינינו ובין ריבונו של עולם. מדוע לנשים אין אות?
תשובה: השאלה נובעת מתפיסה פירודית. היהדות בוחרת לראות ביחסים שבין האיש והאישה לא שתי מערכות נפרדות, אלא מערכת אחת שהחלקים בה משלימים זה את זה. כשאיש מתחתן עם אישה הם נעשים מחוברים לא רק בעולמות החיצוניים שלהם, אלא גם בעולמות הרוחניים והפנימיים שלהם. לכן אין טעם וצורך שהאיש והאישה יהיו כפילים. אם צריך אות, הרי מספיק שהאיש נושא את האות בבשרו. האות של האיש הוא גילוי גם על החיבור של האישה לקב"ה. האישה גם היא אומרת בברכת המזון "על בריתך שחתמת בבשרנו". החיבור הגדול שיש בין האיש והאישה מאפשר גם לאישה להרגיש שיש לה אות.
שאלה: מזון תינוקות לפסח: תחליפי החלב אינם מסומנים ככשרים לפסח. מה עושים?
תשובה: רוב תחליפי החלב כשרים לפסח והדבר רשום על הקופסא. אמנם הם מכילים קטניות אולם לתינוק שמזונו מבוסס על תחליף החלב מותר לשתות אותו.
שאלה: כשרות שפתון לפסח: יש לי שפתון של חברת la sera, איך אפשר לברר אם הוא כשר לפסח?
תשובה: בברור עם חברת א.פ.י חורי הפצה (יבואנים של מוצר מסוג זה), יש להם תעודת כשרות של הרבנות הראשית לפסח. בברכת התורה, WWW.Yeshiva.org.il
שאלה: סיר פרווה ואבקת מרק בשרית: מה דינו של סיר פרווה ובו פירה חם (אחר גמר בישולו, לא רותח) שעורבבה בו בטעות אבקת מרק בשרית? כלומר, האבקה הוספה לפירה אחרי הבישול אך כשעוד היה חם. האם נחוץ להגעיל?
תשובה: כן.
שאלה: אין מגדלין חזירים: האם התקנה "שאין מגדלין חזירים בכל מקום" קיימת גם כיום? ואם אפשר נימוק?
תשובה: חזיר הוא חיה משוקצת יותר מאחרות בגלל "צביעותה", שפושטת את טלפיה הטהורות ומחפה על טומאתה הפנימית. משום כך הפך גם סמל לחזירותם של שונאי ישראל בכל הדורות, כולל היום (האם צביעותם של האירופאים והאמריקנים שמאשימים אותנו בפשעי מלחמה ואימפריאליזם כביכול אינה חזירות?).
שאלה: השפעת הלבוש על הפנימיות: 1. האם הצניעות בלבוש משפיעה על ההתנהגות והנפש שלי? 2. מדוע יש שסוברים שאסור ללבוש ג ינס על כל סוגיו (לאו דוקא בהיר)?
תשובה: בוודאי יש השפעה לבגדים על הנפש, ובגדים צנועים משפיעים על הנפש לטובה. אבל אין להסתפק בזה אלא אדם צריך לחנך את עצמו לצניעות ולענווה, כי יש ההולכים בצניעות בגלל הסביבה אך בנפשם אינם צנועים כלל. איני מבין בסוג הבדים. הבגד נחשב צנוע אם אינו מושך את העין בגלל הצבע או שהוא צמוד מדי ולא ארוך מספיק. אבל הוא יכול להיות מכל בד.
שאלה: מה מושך בן בלבוש בת?: מה מושך במחשוף או חצאית קצרה? מה בן חושב כשהוא רואה בנות לא לבושות בצניעות?
תשובה: הקב"ה יצר באדם משיכה אל יופי גם אם הוא חיצוני. האישה בעדינותה ותמימותה היא נראית כיפה, כך שאדם נמשך אל היופי החיוני שבאישה. יתכן שההמשכות אינה קשורה רק להימשכות ליופי. ההתעסקות עם המין השני עם כל החושים גורמים לאדם הנאה. ההנאה היא קשורה להרגשת קירבה וחום שמוקרנים מהאישה. הבגדים הם יוצרים מחיצה וריחוק. הורדת המחיצות והבגדים יוצרים איזשהו מגע שמחמם את הלב. שנזכה להיות נקיים מכל המשכות חיצונית וכל הקשרים יהיו רק על בסיס של פנים וקדושה.
שאלה: למה חשובה הצניעות: אני לומדת באולפנה, שנחשבת ברמה תורנית גבוהה, בכיתה י. במסגרת שיעור חינוך עסקנו בצניעות והמחנכת אמרה לכל אחת לכתוב שאלה שמעסיקה אותה וחילקה ת שאלות בינינו. כל אחת צריכה לענות תשובה לשניה. השאלה שאני קיבלתי לענות עליה היא: "מה זה משנה מה אני ילבש אם אני ר?" לצערי. אין לי תשובה בשבילה ואשמח מאוד אם תוכלו לתת לי תשובה מסודרת בשבילה למייל שלי. אשמח אם זה יהיה כמה שיותר זריז כי המחנכת ביקשה שזה יגיע לשעת חינוך הבאה.
תשובה: : אני מקווה ששעת החינוך עברה. אני מניח שהמורה שלך חשבה בתרגיל לפתח לכן את המחשבה ואת יכולת הניסוח. כך שאין טעם שאני אעשה את שיעורי הבית שלך. בכל אופן את יכולה לחפש באתר שלנו תשובות רבות המסבירות את החשיבות שבצניעות. עלי והצליחי
שאלה: מציאת אבידה של שוטר: בהמשך לשאלתי בנוגע למציאת הכסף בתור שוטר. מספיק שאפקיד את ה40 ש"ח שקבלתי?(מן הסתם זה כבר יהיה כסף אחר כי בהם השתמשתי כבר) או שעליי לומר גם לאחרים שהיו איתי-מצד אחד הם גם שוטרים ולכן הם אמורים לדעת מכך-מצד שני הם לא שומרי מצוות אז אם אומר להם איני רוצה להפוך משוגגים למזדים? כמו שנאמר מוטב שיהיו שוגגים ולא יהיו מזידים?!(אך אולי הם מסורתיים.) אם אני נמצא מחוץ לתפקיד בזמן מסויים ואני מוצא כסף האם אז מותר לי לקחת את הכסף או שאם החוק מחייב אותי בתור שוטר עליי גם אז להחזיר את הכסף? כאשר אני כבר לא יהיה במשטרה בתור אזרח רגיל מן השורה האם כשאמצא כסף אהיה רשאי לקחת אותו כרגיל? מה עליי לעשות או לא לעשות לגבי האחרים שהיו איתי בתגבור לומר להם או לא? כי הם גם ידעו או אמורים לדעת את הנוהל אז ז"א שזה מה שהם החליטו לעשות-הם גם שוטרים. מספיק שאפקיד רק 40 ש"ח ולא את המאתיים כי זה החלק שקבלתי??. אחד מן השוטרים שהיו איתי בזמן המציאה הוא חובש כיפה אך אינני יודע אם כשאומר לו הוא יתחשב בכך ובאמת זה יהיה אכפת לו מה כדאי לעשות?
תשובה: עליך להפקיד רק את סכום הכסף שאתה קיבלת. בקשר לשאלות האחרות ששאלת עליך לנהוג כפי הכללים המוזכרים בחוזה ההעסקה שחתמת עם המשטרה, ואם אלה אינם מוזכרים במפורש או אינם בהירים עליך להתייעץ עם המפקד שלך או עם הממונה. הרב ניר אביב
שאלה: לתת לאורחים את חדר השינה: כשאני מזמינה את אמא שלי אלי הביתה בשבתות או בחגים אני, מתוך כבוד לאמא, נותנת לה לישון בחדר שינה שלי ושל בעלי. שמעתי מאנשים שהדבר אסור ואני לא מבינה למה, מה הסיבה? אשמח לתשובה מהירה כי צריכים להתארח אצלי בשבת הקרובה.
תשובה: אין בזה כל איסור. אדרבה מצוה לכבד הורים ולתת להם את המקום היפה והטוב ביותר, ואם אתם עושים את זה בשמחה אשריכם. ומצד שני, אני יכול להבין את אלו שמרגישים לא בנוח לתת את חדר השנה שלהם לאחרים. אך כאמור לעיל אשריכם.
שאלה: חתונה נגד רצון רב: מזה כמה חודשים שאני בקשר עם בחורה. החלטנו שנינו שאנחנו רוצים להתחתן. הקשר שלנו הוא חזק ועוצמתי מאין כמוהו. ההורים שלה שאלו רב שמקובל עליהם והרב שלל את השידוך. שנינו שבורים מאוד, מה עושים?
תשובה: מדוע הרב שלל? אם אדע את הסיבה אוכל להתיחס. אם אתם רוצים לבנות בית יהודי כשר בית של תורה צריך להבין מדוע הרב יעץ מה שיעץ.
שאלה: תרומת דם טבורי או שימורו: האם מותר או צריך לשמר דם טבורי? אם כן, האם בבנק פרטי המייעד את הדם לצרכי רפואה עצמאים או במאגר ציבורי שהדם נכנס למאגר, וחלילה, בשעת מחלה של כל אדם, אם קיים צורך, מתאימים לפי סוג הדם הקרוב ומתאים ביותר, וזה עדיף כי יש בזה הצלת יהודי, מה דעת הרב?
תשובה: אם המדובר ביום חול, בודאי שמותר. ובאשר למצוה, אין כאן הצלה ודאית ולכן בשבת אסור (ר' באהלה של תורה ח"ה סי' לה).
שאלה: קבלת תרומות מגויים: האם יש בעיה בקבלת תרומות מגויים?
תשובה: יש להבחין מה המטרה של התורמים. גויים ישרים והגונים שמכבדים את עם ישראל ורוצים לעזור לו מותר לקבל מהם. אפילו גויים עובדי כוכבים שבתקופת הגמרא מותר לקבל מהם מתנה ודורון, אמנם לא תרומה, כך כתב היד רמה במסכת בבא בתרא. לכן גויים שמעריכים את המפעל הציוני ואת שיבת עם ישראל לארצו ורוצים לעזור לו מותר לקבל, מהם, בתנאי שלא מזכירים שהוא מכנסיה או תרומת נוצרים, אבל אם מזכירים את הנושא של הנצרות ואפילו אוונגליסטים - יש לדעת שהם סוברים שעם ישראל צריך לחזור לארצו ובמגמה שבסוף יתנצר ויאמין באותו האיש יש"ו. והרי זה כמו שמפטמים שור לשחיטה, ופה יש מגמה להעביר על דת ואין לקבל מהם. ולכן צריך לבדוק בכל מקרה. וכבר דיברו על כך רבנים, וגם הרב אברהם שפירא זצ"ל כתב על כך. בזמנו של הרב קוק היה בירושלים עוני גדול, והיו נוצרים שפתחו בתי מרקחת, והרב קוק באגרותיו ביקש שלא לקבל מהם תרופות למרות העוני הקשה, מפני שמטרתם היתה מיסיונרית להעבירם על דת.
שאלה: טיהור הבית ממזיקים: ע"פ הזוהר הקדוש כשבונים בית חדש יש להגיד בפה במפורש שהבית לכבוד הקב"ה כדי שתשרה הקדושה בבית, ואולם אם לא נעשה כך, יכול הס"א לשכון בבית. א. במידה ואדם עשה חנוכת בית כהלכתה, ועדיין יש לו צרות שונות באותו בית, האם עליו לעזוב לבית אחר? ב. האם עליו לגלות לקונה החדש את הסיבה האמיתית למכירה?
תשובה: בזמנו שמעתי שהרב מרדכי אליהו שליט"א יעץ במקרה דומה לעשות חנוכת בית פעם שניה. עפ"י דבריו יעצתי גם אני לאברך שסבל מאוד ואחרי שעשו שם פעם שניה חנוכת בית זכו בני ביתו להרווחה. על כן הצעתי לפני שחושבים על מעבר דירה להזמין שוב עשרה אנשים בני תורה ויראי שמיים ולחזור על הלימוד מחדש ובע"ה יסורו המזיקים מן הבית. ובכל אופן אין צורך להודיע לקונה חדש כי יתכן והמקום איננו מתאים לאחד ומתאים לשני. כמובן לדעתי עדיף להרבות בבית בתורה ובמצוות אולי קריאת ולימוד דף גמרא או זוהר מידי יום ביומו וזכות התורה תגן ולא יהיה שטן או פגע רע, ואתה שלו' וביתך שלו' וכל אשר לך שלו'.
שאלה: טבילת פלטה של שבת: פלטה של שבת שמחממים עליה ישירות מזון יבש (ע"פ היתר הרב), האם היא טעונה טבילה?
תשובה: רק כלי שבא במגע ישיר עם האוכל ועל פלטה בדרך כלל שמים אוכל בכלי, וגם אם קורה שמחממים עליה ישירות מדי פעם מכיוון שזה לא השימוש הרגיל שלה לא צריך לטבול אותה.
שאלה: זכויות יוצרים על מתכון: המצאתי מתכון והעתיקו אותו ממני ללא אישורי שלא לצרכים מסחריים. האם זו גניבה?
תשובה: זו לא גניבה כי זה דבר ממשי, אך זה מעשה לא הגון.
שאלה: תספורת קטן בספירת העומר: האם מותר לעשות חלאקה לילד בגיל 3 שנולד בי"ח בניסן (ספירת העומר)?
תשובה: חול המועד חמור יותר אך נהגו להקל בתספורת של מצוה כגון חלאקה.
שאלה: קרע-נקב-חור בתפילין: בבית של התפילין שלי, כאשר פותחים את הבית נראה כי בקו התפר בין התיתורה לבית יש קרע מאחורי המעברתא דהיינו בצידו האחורי של הבית - כשהסופר פתח לבדיקה אזי בפתיחה ראה חור לאורך כמעט על כולו דהיינו שאילו נשחק בזה נפתח ונסגור אזי החלק התחתון יפרד מהעליון, ובכל זאת הוא סגר את התפילין וצבע. האם זה ר או שחייב לשפץ אותן? האם ככה הם כשרות או שחייב להדביק עור על הקרע?
תשובה: השאלה מדברת על חלקים שונים בבית. אם אני מבין טוב, מדובר בקרע בגב המעברתא של הבית. כל עוד שיש חיבור בעור עצמו בין החלקים בגב המעברתא, הבית כשר. בתים ברמה כזו הינם בתים ברמת הידור נמוכה. מומלץ לבדוק את הבתים והפרשיות בצורה רצינית אצל בעלי מקצוע מוסמכים ולבקש חוות דעת האם התפילין כשרות לכתחילה, בדיעבד או מהודרים רצוי לבקש פירוט הטעם לרמתם. אחר כך ניתן להחליט מה כדאי לעשות (אם הבתים ברמת כשרות נמוכה, חבל על ההשקעה בהם, וכן הדין בפרשיות). הרב שלמה בן יעקב פוירשטין
שאלה: ספרי קודש בחדר שינה: האם מותר לשים ספרי קודש בחדר שינה, ואם לא, אז למה?
תשובה: בחדר שינה שישנים בו בעל ואשה אין לשים ספרי קודש ללא כיסוי משום צניעות. בחדר של נער מותר שיהיו ספרי קודש אולם אין להתפשט שם אלא בכיסוי שמיכה וכד'.
שאלה: לעמוד ב"ויברך דוד": האם חובה לעמוד בתפילת ויברך דוד, האם זה מנהג?
תשובה: נהגו לעמוד כשאומרים "ויברך דוד" עד שיאמר "אתה הוא ה' האלקים". (רמ"א באורח חיים סימן נא, ז ומשנה ברורה יט, וכן בילקוט יוסף סימן נא, סעיף כו).
שאלה: חימום שניצל נקניקיות סויה: האם ישנה בעיה בחימום שניצל נקניקיות סויה קפואים ע"ג פלטה בשבת? (השאלה היא האם הנ"ל כשהם קפואים ללא חימום מקדים נחשבים לא מוכנים או לא)
תשובה: מותר לחממם בשבת אולם לא ישירות על הפלטה.
שאלה: תספורת אשה ע"י גבר: האם מותר לאשה נשואה להסתפר ע"י ספר גבר (או ספר שהינו גם קרוב משפחה) בבית סגור או דוקא צריך תספורת ע"י אישה?
תשובה: לכתחילה צריך ספרית, כי זה לא מספיק צנוע.
שאלה: שימוש בטלית שהוחלפה: במהלך תפילת שבת, במקום שפושטים את הטליתות, מישהו בטעות לקח את טליתי והשאיר לי את טליתו. כמובן שניסיתי למוצאו ותליתי שלט אבל לא מצאתי. מן הסתם הוא כלל לא שם לב (הטליתות שלנו מאד דומות) ומשתמש בשלי עד היום, אני יכול להשתמש בשלו? ואולי גם נראה לומר שהוא מוחל-מעצם שימושו.
תשובה: הגמ' במס' בבא בתרא דך מו ע"א מביאה מקרה דומה: ת"ר: נתחלפו לו כלים בכלים בבית האומן - הרי זה ישתמש בהן עד שיבא הלה ויטול את שלו, בבית האבל או בבית המשתה - הרי זה לא ישתמש בהן עד שיבא הלה ויטול את שלו. מאי שנא רישא ומאי שנא סיפא? אמר רב: הוה יתיבנא קמיה דחביבי, ואמר לי: וכי אין אדם עשוי לומר לאומן מכור לי טליתי? אמר רב חייא בריה דר"נ: לא שנו אלא הוא, אבל אשתו ובניו - לא. והוא נמי - לא אמרן אלא דא"ל טלית סתם, אבל טליתך - לא, האי לאו טלית דידיה הוא. העיקרון העולה מדברי הגמרא הוא, שהיכן שאפשר לומר שישנה מחילה מצד הבעלים על החפץ שלו, כגון: שניתן לתלות באפשרות שנתן למוכר על מנת למכור ולא אכפת לו אלא רוצה מהאומן רק את דמי החפץ, והאומן מכר בטעות חפץ דומה של אחר, והחזיר לאחר את החפץ של הראשון, מותר לאחר להשתמש בחפץ כי אין הקפדה של הראשון. במקרה שלנו מדובר שהבעלים לקח את הטלית שלך, וכיון שהוא משתמש בה כאילו הייתה שלו, עצם השימוש בה הוא מחילה על השימוש שלך בטלית שלו, שהרי הוא יודע שרק באופן זה של מחילה הדדית יוכל גם הוא להשתמש בשלך, וגם ניתן להחשיב את השימוש שלך כדמי גביה על השימוש לו בטלית שלך. לכן למעשה אתה יכול להשתמש בטלית שלו, אך עליך להמשיך לפרסם מודעה באותו מקום שאתה משתמש בטלית שהוחלפה ושאתה מוכן להחליף לכשיבוא, ולהשאיר את פרטיך. במידה ויתבע ממך להחליף בחזרה כמובן שצריך לעשות כן. הרב ניר אביב
שאלה: כשרות כמון לפסח: קראתי כי הרב שלמה עמר פסק כי השימוש בתבלין כמון בפסח אסור (למרות שהתבלין עצמו לא חמץ) מאחר ויש חשש כי נמצאים בגרגרי התבלין גם גרגרי שיבולת שועל (שגם היא לא חמץ אם לא נגעה במים). הרב עמר כתב כי ומאחר וגרגרי שיבולת השועל בזמן טחינה של הכמון לא היו חמץ לכן בזמן נתינה של התבלין על תבשיל זה גורם להחמצה של שיבולת השועל הנמצאת בתוך הכמון. אני שואל אם גורמים (כמובן לפני הפסח) להחמצה יזומה של גרגרי שיבולת השועל שנמצאת בתוך גרגרי הכמון על ידי טבילה של כל הכמון בתוך מים זה יגרום לשיבולת שועל להחמיץ ולאחר יבוש של התבלין לטחון את הכמון (כאשר ידוע או לא ידוע שמעורב בו שיבולת שועל) ואז אנו גורמים למצב של בטל בשישים. ויתכן ויש אפשרות לשימוש בתבלין.
תשובה: אמנם פורסם כן לפני כמה שנים, אך צריך לבדוק שוב כל שנה מפני שיתכן והשנה בדקו את התבלין טוב טוב (ויש היום מכשיר חדשני עם עין אלקטרונית וכדומה) ולא התערבו בו גרגרים אחרים, ולכן צריך לבדוק מה המצב שוב היום. בטל בשישים לא יועיל כי זה יעשה חמץ עכשיו, ואמנם חמץ שהתערב לפני החג מתבטל אבל אם נעשה חמץ בחג אינו מתבטל ונעשה עכשיו חמץ.
שאלה: הכנסת סידור לשירותים: במידה ונכנסים לבית שימוש ציבורי ואין אפשרות להפקיד את התיק - בו יש סידור - מחוץ לשירותים. מה ניתן לעשות? אני מניחה שאסור להכניס את התיק עם הסידור.
תשובה: עדיף להשאיר בחוץ. אבל אם לא ניתן, אפשר להכניס את הסידור או כל ספר קודש אחר לשירותים אם הוא מכוסה בשני כיסויים כשלפחות כיסוי אחד אינו שייך להם באופן קבוע, כגון: תיק או כיס וכד'. את יכולה להכניס את הסידור לשקית בתוך התיק או לעטוף בבגדים. במקרה הצורך ניתן להחשיב את הכריכה של הספר ככיסוי אחד.
שאלה: קריאה נכונה בתהילים: בתהילים פ, "וכנה אשר נטע ימינך" - האם את המילה כנה אומרים כמו ק - עם מפיק או כמו ח? בקורקודנציה "הכנה" היא עם מפיק.
תשובה: בתנכי"ם המדוייקים שראיתי, הכ' אינה דגושה. גם בקורקודנציה המילה בפסוק זה אינה דגושה.
שאלה: מסירת דין לשמים: 1) מה יעשה יהודי שביקש דין שמים על חברו או אפילו על אויבו- אדם בתוך שאר ישראל אשר חטא כנגדו? איך יכפר? איך יתקן? 2) מה יעשה יהודי ששונא בליבו שינאה גדולה לאחד מישראל אשר חטא כנגדו הלבין פניו והכה את גופו? אם לא ניתן להוכיחו כלל איך ימחל לו בליבו? איך יכפר? איך יתקן?
תשובה: 1. ימחל. 2. לא חייב למחול. כדי שתרגיש טוב יש לפתח חברויות אחרות ולהניח לקשר שפוגע בך. אתה צריך לחזק את עצמך באמונה שכל מה שקרה זה מצדך מאת ה'.
שאלה: איסור החלפת תרומת גוי: האם יש הלכה שבמקרה וגוי תרם חפץ מסוים לביהכנ"ס (חנוכיה למשל) אסור להחליפו בחפץ אחר, מחשש לחילול השם? אם כן, מה המקור?
תשובה: יש דבר כזה, וגם בישראל יש בעיה בשינוי מדעתו. המקור, דומני, בשולחן ערוך אורח חיים סימן קנ"ד.
שאלה: תפילין ימניות לשמאלי ותפילת עמידה בלי תפילין: (1) היום הנחתי תפילין בבוקר. קראתי קריאת שמע עם התפילין אבל לא היה לי מספיק זמן להתפלל תפילת עמידה, אז אחרי שחזרתי התפללתי תפילה עמידה מאמת ויציב עד עלינו לשבח בלי תפילין, נהגתי קשורה? (2) האם יש הבדל בסוג התפילין שמאלי או ימני? (3) באיזה יד צריך להניח תפילין והאם זה קשור לסוג התפילין שמאליות או ימניות ומה הדין למי ששמאלי והניח תפלין שמאליות בשמאל?
תשובה: 1. לכתחילה יש להצמיד את תפילת העמידה לקריאת שמע וברכותיה. בשעת צורך, ניתן להוריד את התפילין לאחר תפילת עמידה ואז אין חייבים להניח אותם שוב בכדי להמשיך את התפילה. 2-3. את התפילין מניחים על היד שלא כותבים אותה. אדם ימני מניח על יד שמאל ושמאלי על ימין. אדם שמאליי לא יכול להניח את התפילין על יד שמאל. ההבדל בתפילין אינו בתוכן אלא במיקום הקשר של היד, שצריך להיות בצד של הגוף. לכתחילה יש לשמאלי להניח תפילין של שמאלי ולהפך אולם אם אין ניתן להניח את התפילין הימניות על יד ימין אולם כשהקשר פונה לכיוון הגוף והמקום בו עוברת הרצועה נמצא למטה.
שאלה: חברת חשמל: לכבוד הרב ראיתי את תשובתו בנוגע לחברת חשמל: האם לפי זה צריך לעדכן כל חודש את חברת החשמל ע"פ המונה? השאלה היא גם קודם כל מצד חברת חשמל אם הם יסתמכו על זה ויאמינו לי בכלל שאני מעדכן אותם? וירצו לקבל ממני עדכונים??. וגם אם יש בזה גזל הרי נראה שכל אדם מוחל על זה כי לא נראה שמישהו ממש בודק את הח-ן ומתחשבן ע"פ איזה תעריף יש בזה וגם אם כן ואני בסופו של דבר משלם זה לא מראה כי אני מוחל על זה- אז גם אין בעיה של הגזל? וגם זה מה שהם עושים לכל עם ישראל כפשוטו אז נראה שכולם מוחלים, ואם כולם יעדכנו אותם נראה שהדבר יהיה בלתי אפשר.(שאלתי היא: אם זה נכון איך פותרים את בעיית הגזל שכבוד הרב העלה?)
תשובה: ראשית, מצורף קישור לאתר חברת החשמל בו יכול כל אדם לדווח על קריאת המונה שלו וחברת החשמל תשלח לו חשבון על פי קריאה זו. שנית, אתה לא גוזל אלא (אם יש גזל) חברת החשמל. אם אתה לא מקפיד על כך, בוודאי שאין גזל. בברכת התורה, WWW.Yeshiva.org.il
שאלה: מטרנה לתינוקות בפסח: בתנו תהיה בפסח בת 5 שבועות והיא ניזונה ממטרנה. מניסיוננו מטרנה כשרה לפסח גורמת לבעיות בעיכול - עצירות, כאבי בטן, גזים. האם המטרנה בלי הכשרות לפסח, היא חמץ גמור או שאפשר להשתמש בה במקרה של צער מרובה?
תשובה: אם במרכיבים במטרנה הלא כשרה לפסח יש חיטה אסור. אבל אם זה תירס וכדומה אפשר להקל לתינוקות, כי זה יהיה כמו חולה שאין בו סכנה.
שאלה: אבקה להכנת משקה סחלב: האם אבקה להכנת משקה סחלב הוא חמץ?
תשובה: אבקה אמיתית, שעשויה רק מצמח סחלב, אין בה איסור גם בפסח. אולם רוב האבקות בימינו הם תערובות של עמילן תירס (קטניות) ועוד הרבה חומרי טעם וריח, ועל כן אין להשתמש בפסח ללא כשרות מתאימה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מעשר כספים והוצאות רפואיות: כאפוטרופוס לאמי הזקנה, אנו גם מפרישים עבורה ומכספה, מעשר כספים. לאחרונה גברו מאד ההוצאות הרפואיות שלה, באלפי לחודש. האם אפשר לחשב את בסיס המעשר מהנטו של הפנסיה בקיזוז ההוצאות הרפואיות?
תשובה: אם אחרי ההוצאות הרפואיות לא נשאר כסף למחיה, אין צורך להפריש מעשר.
שאלה: ברכה על לחם : מה מברכים על לחם שהכניסו לעיסה (לפני האפיה) גם בצל מטוגן? החומרים: קצת מלח, קצת סוכר, שמן ובצל מטוגן. כמו כן, יש שם שמרים וקמח כמובן.
תשובה: לדעתי, זה נקרא עדיין לחם רק עם תוספת טעם ועדיין יברכו עליו המוציא.
שאלה: אוהל הנעשה למשחק בשבת: האם צריך למנוע מילדים (שהגיעו לגיל חינוך) מלעשות אוהל ארעי למשחק בשבת, כגון: פריסת סדינים על כיסאות או ספות על מנת לשחק מתחתם? ואם אכן צריך למנוע, אם כבר בנו אוהל כזה, האם אסור לפרקו בשבת? (בספר ארחות שבת חלק א, ט, יב-יג אסר)
תשובה: יש למנוע מילדים משחק בהקמת אוהל עראי מדין חינוך לשמירת שבת, ואם כבר עשו יש לרמוז להם שזה מפריע והם יפרקו בעצמם. כל זה בילדים מתחת לגיל מצוות, אמנם אם הם בני מצוה והאוהל מפריע בבית יש להורות לפרק בשינוי ע"י שמיטת הכסאות ולא לפרק בהדיא.
שאלה: שינוי ברמת הצניעות לאורך הדורות: האם במשך הדורות רמת הצניעות השתנתה או יכולה וצריכה להשתנות?
תשובה: רואים שבימי בית שני חכמים הוסיפו בבית המקדש מחיצות משום צניעות. נראה אם כן, שרמת היצר אולי השתנתה. עוד חכמים מדברים על כך שכשהתבטל יצר עבודה זרה התבטל גם יצר העריות בענין קרובים. יתכן שהמרכזיות של ההתמודדות אל מול יצר העריות משתנה. למשל, נראה לי שהיות שבהרבה דברים מוסריים מאד התקדמנו. באופן כללי אנשים טובים יותר, נשאר נושא הצניעות כאתגר שאולי מושך את האנשים יותר מדורות קודמים משום שעיסוק הרב שבנושא זה.
שאלה: כשרות קפה לפסח : אני מתגוררת בחו"ל ומתקשה למצוא קפה נמס כשר לפסח. האם קפה ללא כשרות לפסח הינו חמץ ואסור בשימוש? האם ישנם מוצרים שניתן לצרוך בפסח גם ללא כשרות?
תשובה: חומרי גלם בדרך כלל כשרים לפסח, כגון: קפה לא נמס, סוכר, מלח, קקאו, ירקות, פרות, דגים לא מעובדים וכדו'.
שאלה: ברכת אשר יצר: 1. עד מתי מותר לברך אשר יצר? 2. האם אפשר ללכת לשירותים ואח"כ מיד להתקלח ורק אח"כ לברך אשר יצר? (השירותים והמקלחת באותו מקום ולכן אני ישר הולך למקלחת ולא יוצא לברך וחוזר). 3. האם אפשר לברך אשר יצר בישיבה?
תשובה: 1. כל זמן שנזכר. 3. כן.